USA 70-aastane kaitseminister Lloyd Austin on tagasi haiglas „tekkinud põieprobleemide” tõttu. Austin toimetati pärast sümptomite ilmnemist Walter Reedi meditsiinikeskusesse.
Pärast sümptomite ilmnemist eilse pühapäeva, 11. veebruari pärastlõunal toimetati Austin Walter Reedi meditsiinikeskusesse, vahendab Daily Mail.
Pentagoni pressisekretäri kindralmajor Pat Ryderi sõnul on kaitseministri asetäitja Kathleen Hicks „valmis täitma vajaduse korral ministri ülesandeid” ning teda on koos staabiülemate ühendkomisjoni, Valge Maja ja Kongressiga teavitatud.
Probleemid ilmnesid pärast seda, kui Austin ei teavitanud president Joe Bidenit eelmisel kuul viivitamatult oma vähidiagnoosist ja haiglaravist, et saada ravi eesnäärmevähi puhul.
Selle kuu alguses vabandas Austin, et hoidis oma haiglaravi saladuses.
„Ma vabandasin otse president Bideni ees. Ütlesin talle, et mul on väga kahju, et ma talle sellest kohe teada ei andnud,” ütles ta 1. veebruaril kaitseministeeriumis Pentagonis pressikonverentsil.
„Ma oleksin pidanud rääkima presidendile oma vähidiagnoosist, oleksin pidanud rääkima ka oma meeskonnale ja Ameerika avalikkusele,” lisas ta. „Ma võtan täieliku vastutuse. Ma vabandan oma meeskonnakaaslaste ja Ameerika inimeste ees.”
See oli esimene kord, kui ta rääkis avalikult oma meditsiinilisest hirmust ja üritab toibuda selle saladuses hoidmise skandaalist.